Агенцијата за заштита на правото на слободен пристап до информациите од јавен карактер, врз основа на член 109 став 1 и 2 од Законот за општата управна постапка (“Службен весник на Република Македонија“ бр. 124/2015), а согласно член 27 и член 34 став 1  од Законот за слободен пристап до информации од јавен карактер (“Службен весник на Република Северна Македонија“ бр. 101/2019) и согласно одредбите на Упатството за спроведување на Законот за слободен пристап до информации од јавен карактер (“Службен весник на Република Северна  Македонија“ бр.60/20), постапувајќи по Жалбата изјавена од ЈЗУ УК за физикална медицина и рехабилитација-Скопје, поднесена против Решение на Агенција за вработување на Република Северна Македонија, на 01.09.2026 година го донесе следното:

Р Е Ш Е Н И Е
Жалбата изјавена од ЈЗУ УК за физикална медицина и рехабилитација-Скопје, поднесена против Решение на Агенција за вработување на Република Северна Македонија бр.03-606/2 од 06.08.2026 година, заведена во Агенцијата со бр.08-280 на 20.08.2026 година СЕ ОТФРЛА како недопуштена.

О Б Р А З Л О Ж Е Н И Е
ЈЗУ УК за физикална медицина и рехабилитација-Скопје, како што е наведено во Жалбата, на 30.07.2026 година поднел Барање за пристап до информации од јавен карактер до Агенција за вработување на Република Северна Македонија, со кое побарал по електронска пошта и по пошта следните информации: 
„1. Официјалното Овластување на овластено лице со список на лица кои се одјавени од работен однос и повторно пријавени( заедно со придружниот збирен список или индивидуален предмет) поднесено од работодавачот ЈЗУ Универзитетска клиника за физикална медицина и рехабилитација- Скопје од 21.04.2021 година.
2. Службената документација и запис од кој се гледа точниот правен основ (шифрата на промена) врз основа на кој АВРСМ ја спроведе одјавата (Образец М-2) и повторната пријава (образец М-1) за барателот ЈЗУ Универзитетска клиника за физикална медицина и рехабилитација- Скопје‘‘.

	Постапувајќи по ова Барање, Имателот на информации до Барателот доставил Решение бр.03-606/2 од 06.08.2026 година, со кое Барањето на Барателот по предметот Барање за слободен пристап до информации од јавен карактер се одбива. Во образложението на Решението е наведено дека:’’... постапуваќи по барањето ,Агенцијата за вработување на Република Северна Македонија направи тест на штетност, односно проценка на интересите, околностите и последоците кои произлегиваат од или се во релација со објавувањето на бараната информација....‘‘.

Незадоволен од добиеното Решение, Барателот на информации поднел Жалба до Агенцијата за заштита на правото на слободен пристап до информациите од јавен карактер, заведена под бр.08-280 на 20.08.2026 година. Во образложението на истата Барателот наведува дека:’’... Со оспоренто Решение АВРСМ го одби Барањето со наш арх. Бр. 03-606/1 од 30.07.2026 година за слободен пристап до информации од јавен карактер поднесена од ЈЗУ УК за физикална медицина и рехабилитација, Скопје како работодавец, со кое беше побарано доставување на....“.

Постапувајќи по наведената Жалба, Агенцијата за заштита на правото на слободен пристап до информациите од јавен карактер истата ја отфрли како недопуштена, поради следното:
Агенцијата за заштита на правото на слободен пристап до информациите од јавен карактер, утврди дека Барањето на Барателот, поднесено до Агенцијата за вработување на Република Северна Македонија, не претставува барање за пристап до информации од јавен карактер, туку е барање од личен интерес, односно барање од надлежност на Агенцијата за вработување на Република Северна Македонија, која била должна да постапи и постапувала по барањето согласно своите надлежности. 

Од списите во предметот, Агенцијата утврди дека во конкретниот случај Барателот на информации, неосновано повикувајќи се на Законот за слободен пристап до информации од јавен карактер и занемерувајќи го јавниот интерес регулиран во чл.3 ст.1 алинеја 7 од истиот Закон, поднел барање за пристап до информации кои имаат личен односно институционален карактер, а со кое Барање бара информација кои се однесуваат на УК за физикална медицина и рехабилитација, Скопје како работодавец, кој бара официјално овластување на овластено лице со список на лица кои се одјавени и повторно пријавени и службена  документација и записи од кој се гледа точниот правен основ.
Согласно член 26 од Законот за слободен пристап до информации од јавен карактер „Право на правна заштита во согласност со овој закон има барателот кој поднел барање за пристап до информација согласно членот 12 став (1) од овој закон“. Во конкретниот случај Барателот се обидел да добие информација од Имателот на информации, неосновано повикувајќи се на Законот за слободен пристап до информации од јавен карактер.

Агенцијата за заштита на правото на слободен пристап до информациите од јавен карактер на Барателот, сега Жалителот му укажува дека целта на Законот за слободен пристап до информации од јавен карактер и на Упатството за спроведување на Законот за слободен пристап до информации од јавен карактер е на физичките и правните лица да им се овозможи да го остварат правото на слободен пристап до информации од јавен карактер и обезбедат јавност и отвореност во работењето на органите, а не негова законски неоснована и несоодветна примена.

Агенцијата истакнува дека цел на Законот е да се обезбеди јавност и отвореност во работењето на имателите на информации и да им се овозможи на физичките и правните лица да го остваруваат правото на слободен пристап до информации од јавен карактер и да обезбедат јавност и отвореност во работењето на органите, за начинот на користење и трошење на јавните пари, парите на граѓаните, да се овозможи учество на граѓаните во креирањето и водењето на јавните политики и слично. Законската дефиниција на „јавниот интерес“ значи дека остварувањето на јавниот интерес подразбира остварување на интересот на пошироката заедница како целина, којшто има првенство пред индивидуалните потреби и права на Барателите.
Врз основа на сето погоре наведено, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.
Ова Решение е конечно во управната постапка и против него нема место за жалба.
ПРАВНА ПОУКА:Против ова Решение странката може да поведе управен спор пред Управниот суд во рок од 30 дена


                                                                                                                               Директор,
                                                                                                                            Петар Гајдов

